b'\n_START_ARTICLE_\nSteletova nagrada\n_START_PARAGRAPH_\nSteletova nagrada je nagrada za \xc5\xbeivljenjsko delo ter za izjemne dose\xc5\xbeke na podro\xc4\x8dju konservatorstva in restavratorstva, ki jo Slovensko konservatorsko dru\xc5\xa1tvo podeljuje od leta 1990 za preteklo leto kolegom, ki so s svojim delom ohranili kulturno ali naravno dedi\xc5\xa1\xc4\x8dino._NEWLINE_Poleg nagrade dru\xc5\xa1tvo podeljuje tudi priznanja za pomemben prispevek pri ohranjanju in obnovi nepremi\xc4\x8dne kulturne dedi\xc5\xa1\xc4\x8dine. Priznanja se podeljujejo tudi lastnikom kulturnih spomenikov, ki si izjemno prizadevajo pri njihovem vzdr\xc5\xbeevanju, ohranjanju in obnovi ter ostalim ljubiteljem za izjemne dose\xc5\xbeke na podro\xc4\x8dju varovanja kulturne dedi\xc5\xa1\xc4\x8dine.'